The Color of Money

The Color of Money er en amerikansk dramafilm fra 1986 regissert av Martin Scorsese. Hovedrollene spilles av Paul Newman, Tom Cruise og Mary Elizabeth Mastrantonio. Filmen er basert på Walter Tevis' roman med samme tittel fra 1984.

Paul Newman vant Oscar for beste mannlige hovedrolle for sine prestasjoner i filmen.

The Color of Money er en uoffisiell oppfølger til Storbyens haier fra 1961, også denne med Paul Newman i hovedrollen.

Handling 
Det har gått 25 år siden Fast Eddie Felson ble tvunget til å gi opp biljard. Han er nå en sjarmerende salgsmann for kjente brennevinsmerker, og besøker også jevnlig biljardhaller. En dag oppdager han unge Vincent Laurie, en ung gutt med et enormt talent. Han innsert imidlertid at han trenger trening – blant annet må han lære å tape. "Fast" Eddie tar på seg oppgaven med å trene ham og sammen reiser de mot en stor turnering i Atlantic City. På veien stopper de i ulike byer for at Vincent skal få trening, men Eddie har en utfordrende oppgave, for det er slett ingen mønsterelev han har med å gjøre.

Om filmen 
Anmelderne
Filmen ble godt mottatt av filmkritikerne og har fått så mye som 91% på Rotten Tomatoes. Den amerikanske filmkritikeren Roger Ebert gav den middelmådig omtale og endte opp på to og en halv av fire stjerne.

Aftenpostens anmelder gav den meget god omtale da den kom og roste særlig Paul Newmans rolleprestasjon. Anmelderen på det norske filmnettstedet CINERAMA gav den terningkast fire i 1999 og skrev følgende kommentar: «Scorsese har fått frem noen magiske bilder i "The Color of Money": Køen treffer kula sakte, mens krittet blåser ut i mellom - nydelig. "The Color of Money" er likevel ikke feilfri. Scorsese bruker litt lang tid på å fortelle historien og filmen kan derfor ha en tendens til å bli litt kjedelig».

Publikum
Den ble en publikumssuksess i USA, hvor den innbrakte over $52 millioner. Produksjonskostnadene var på ca $14 millioner.

Bakgrunn
Regissøren Robert Rossen lagde i 1961 klassikeren Storbyens haier (The Hustler). Filmen handler om biljardspilleren "Fast" Eddie Felson, spilt av Paul Newman. 25 år senere dukker "Fast" Eddie opp på nytt i The Color of Money. Paul Newman spiller igjen rollen som biljardgeniet, men denne gangen er han gammel og han er ikke lenger den han var.

Rollebesetning 
 Paul Newman – Fast Eddie Felson
 Tom Cruise – Vincent Lauria
 Mary Elizabeth Mastrantonio – Carmen
 Helen Shaver – Janelle
 John Turturro – Julian
 Bill Cobbs – Orvis

Referanser

Eksterne lenker 
 

Dramafilmer fra USA
Filmer fra 1986
Engelskspråklige filmer
Filmer regissert av Martin Scorsese
Filmer lagt til New Jersey